<classify> MIAKA minne ya uongozi wa Rais John Magufuli nchini, imeleta matokeo chanya kwenye sekta ya elimu, ambapo Bodi ya Mikopo ya Wanafunzi wa Elimu ya Juu HESLB, imefanikiwa kuanza kukusanya marejesho ya mkopo kwa wanufaika 217 wa bodi hiyo waishio nje ya nchi.Aidha, katika kutelekeza maagizo ya Rais Magufuli ya kuitaka HESLB kutumia Sheria ya Bodi hiyo iliyofanyiwa marekebisho mwaka 2016 kuhakikisha wanufaika wanarejesha madeni yao, Jumatano wiki ijayo wadaiwa sugu wa bodi hiyo watapao 58,538 majina yao na ya wadhamini wao, yatachapishwa hadharani.Wakizungumzia mafanikio ya miaka minne ya Awamu ya Tano ya Rais Magufuli madarakani, jana jijini Dare s Salaam, Mkurugenzi Mtendaji wa bodi hiyo, Abdul-Razaq Badru na timu yake, walisema diaspora 217 wameanza kulipa madeni yao ambapo kila mwezi hulipa Sh milioni 51.Akizungumzia Diaspora kuanza kujeresha mikopo yao, Mkurugenzi wa Urejeshaji Mikopo wa HESLB, Ignatus Oscar alisema ndani ya miaka minne ya Rais Magufuli madarakani, wamefanikiwa kuanza kupokea marejesho kutoka kwa kundi hilo la watanzania waishio nje ya nchi.Diaspora 217 ambao walinufaika na mikopo yetu wameanza kurejesha madeni yao, kwa mwezi wanarejesha Sh milioni 51 ambapo mwa mwaka ni kama Sh milioni 616 na muda wa kurejesha ni kati ya mwaka mmoja hadi mitatualisema Oscar.Aidha, akizungumzia kuwatangaza hadharani wadaiwa sugu na wadhamini wao, Oscar alisema Jumatano wiki ijayo, watabandika orodha ya wadaiwa sugu 58,538 wanaodaiwa Sh bilioni 479.Tutawabandika Novemba 13 mwaka huu, ni wiki ijayo hii ni hatua ya mwanza ya kuwakumbusha walipe kwa sababu tulishawapa muda wa hiari wa kulipa na baadhi walilipa na sasa tumechambua tunaanza na hawa, kisha tutaendele kuchambua wengine, ni lazima walipe, wadhamini wao pia watahusika kwa sababu waliwadhamini na masharti yanajieleza, alisema Oscar.  <topic>: kitaifa 